LT Europos Sąjungos oficialusis leidinys L 252/11

KOMISIJOS REGLAMENTAS (ES) Nr. 923/2014

2014 m. rugpjūčio 25 d.

kuriuo dėl E 101 (riboflavinų) ir E 120 (košenilio, karmino rūgšties, karmino) aliuminio dažalų naudojimo tam tikrų kategorijų maisto produktuose iš dalies keičiamas Europos Parlamento ir Tarybos reglamento (EB) Nr. 1333/2008 II priedas, o dėl riboflavinų (E 101) specifikacijų iš dalies keičiamas Reglamento (ES) Nr. 231/2012 priedas

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį ir 14 straipsnį,

kadangi:

(1) Reglamento (EB) Nr. 1333/2008 II priede pateiktas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;

(2) Komisijos reglamente (ES) Nr. 231/2012 (2) nustatytos Reglamento (EB) Nr. 1333/2008 II ir III prieduose išvardytų maisto priedų specifikacijos;

(3) Komisijos iniciatyva arba gavus prašymą Sąjungos maisto priedų sąrašas ir specifikacijos gali būti atnaujinti pagal Europos Parlamento ir Tarybos reglamento (EB) Nr. 1331/2008 3 straipsnio 1 dalyje nurodytą bendrą procedūrą (3);

(4) Europos maisto saugos tarnyba (toliau – Tarnyba) 2008 m. gegužės 22 d. nuomonėje (4) rekomendavo sumažinti aliuminio leidžiamąją savaitės dozę iki 1 mg/kg kūno masės per savaitę. Be to, Tarnybos manymu, didelėje Sąjungos dalyje didelius kiekius vartojantys vartotojai (ypač vaikai) dažnai viršija pakeistą leidžiamąją savaitės dozę. Siekiant užtikrinti, kad nebūtų viršyta pakeista leidžiamoji savaitės dozė, Komisijos reglamentu (ES) Nr. 380/2012 (5) buvo iš dalies pakeistos maisto priedų, kuriuose yra aliuminio, įskaitant aliuminio dažalus, naudojimo sąlygos ir naudojamas kiekis;

(5) Reglamente (ES) Nr. 380/2012 nustatyta, kad aliuminio dažalus, pagamintus iš visų Reglamento (EB) Nr. 1333/2008 II priedo B dalies 1 lentelėje išvardytų dažiklių, leidžiama naudoti iki 2014 m. liepos 31 d. Nuo 2014 m. rugpjūčio 1 d. leidžiama naudoti tik iš Reglamento (EB) Nr. 1333/2008 II priedo A dalies 3 lentelėje išvardytų dažiklių pagamintus aliuminio dažalus ir tik tų kategorijų maisto produktuose, kuriems to priedo E dalyje aiškiai nurodytas didžiausias su dažalais gaunamo aliuminio kiekis;

(6) 2013 m. buvo pateiktos paraiškos dėl leidimo naudoti riboflavinų (E 101) aliuminio dažalus ir dėl E 120 (košenilio, karmino rūgšties, karmino) aliuminio dažalų naudojimo išplėtimo; jos buvo pateiktos valstybėms narėms pagal Reglamento (EB) Nr. 1331/2008 4 straipsnį. Siekiant nesumenkinti Reglamento (ES) Nr. 380/2012, nagrinėjant paraiškas ypatingas dėmesys buvo kreipiamas į galimą aliuminio poveikį;

(7) dažiklių aliuminio dažaluose dažomoji medžiaga transformuojama į netirpų pavidalą ir ji pasižymi kitomis funkcijomis palyginti su lygiaverte dažomąja medžiaga (pvz., geresnis stabilumas šviesos, pH ir karščio atžvilgiu, sustabdomas spalvos blukimas ir dažomajai medžiagai suteikiamas kitoks atspalvis), taip dažalo pavidalas tampa tinkamas naudoti pagal tam tikras specifines technines paskirtis;

(8) maisto produktų, kuriuose leidžiama naudoti aliuminio dažalus, atveju leidimas naudoti riboflavinų aliuminio dažalus yra alternatyva kitų geltonos spalvos dažiklių aliuminio dažalams. Paraiška pateikta dėl E 120 (košenilio, karmino rūgšties, karmino) aliuminio dažalų mažo naudojamo kiekio, o išplėstas naudojimas aprėptų nišinius produktus arba vaikų nevartojamus produktus. Pasterizuotuose žuvų ikruose būtina naudoti didesnį kiekį, kad po terminio apdorojimo produkto galiojimo laikotarpiu būtų užtikrintas jo spalvos stabilumas. Nesitikima, kad leidimas naudoti riboflavinų aliuminio dažalus ir E 120 (košenilio, karmino rūgšties, karmino) aliuminio dažalų naudojimo išplėtimas turėtų didelės įtakos bendram aliuminio poveikiui;

(9) pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 II priede nustatytą Sąjungos maisto priedų sąrašą, turi prašyti Tarnybos pateikti nuomonę, išskyrus tuos atvejus, kai minėto sąrašo atnaujinimas negalėtų turėti poveikio žmonių sveikatai. Kadangi leidimas naudoti riboflavinų aliuminio dažalus ir E 120 (košenilio, karmino rūgšties, karmino) aliuminio dažalų naudojimo išplėtimas yra to sąrašo atnaujinimas, negalintis turėti poveikio žmonių sveikatai, nebūtina prašyti Tarnybos pateikti nuomonės;

(10) Reglamento (ES) Nr. 231/2012 priede nustatyta, kad dažiklius galima naudoti aliuminio dažalų pavidalu tik jeigu aiškiai nurodyta. Todėl dėl riboflavinų (E 101) aliuminio dažalų leidimo reikia pakeisti Reglamento (ES) Nr. 231/2012 priede pateiktas to maisto priedo specifikacijas, atsižvelgiant į dažiklių aliuminio dažalų naudojimą;

(11) todėl Reglamento (EB) Nr. 1333/2008 II priedas ir Reglamento (ES) Nr. 231/2012 priedas turėtų būti atitinkamai iš dalies pakeisti;

(12) šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 1333/2008 II priedas iš dalies keičiamas pagal šio reglamento I priedą.

2 straipsnis

Reglamento (ES) Nr. 231/2012 priedas iš dalies keičiamas pagal šio reglamento II priedą.

3 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2014 m. rugpjūčio 25 d. Komisijos vardu Pirmininkas José Manuel BARROSO

(1) OL L 354, 2008 12 31, p. 16.

(2) 2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).

(3) 2008 m. gruodžio 16 d. Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (OL L 354, 2008 12 31, p. 1).

(4) Scientific Opinion of the Panel on Food Additives, Flavourings, Processing Aids and Food Contact Materials (AFC) on SAFEty of aluminium from dietary intake, (The EFSA Journal (2008) 754, p. 1).

(5) 2012 m. gegužės 3 d. Komisijos reglamentas (ES) Nr. 380/2012, kuriuo dėl maisto priedų, kuriuose yra aliuminio, naudojimo sąlygų ir naudojamo kiekio iš dalies keičiamas Europos Parlamento ir Tarybos reglamento (EB) Nr. 1333/2008 II priedas (OL L 119, 2012 5 4, p. 14).

I PRIEDAS Reglamento (EB) Nr. 1333/2008 II priedas iš dalies keičiamas taip: 1. A dalyje 3 lentelėje po maisto priedui E 100 skirto įrašo įterpiamas toks įrašas: „E 101 Riboflavinai“ 2. E dalis iš dalies keičiama taip: a) 01.7.2 kategorijoje „Brandintas sūris“: i) maisto priedui E 120 skirtas įrašas pakeičiamas taip: „E 120 Košenilis, karmino rūgštis, karminas 125 (83) tik raudonasis marmurinis sūris“ ii) įterpiama ši išnaša: „(83): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 3,2 mg/kg. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“ b) 08.2 kategorijoje „Mėsos pusgaminiai“, kaip apibrėžta Reglamente (EB) Nr. 853/2004: i) maisto priedui E 120 skirtas įrašas pakeičiamas taip: „E 120 Košenilis, karmino rūgštis, karminas 100 (66) tik breakfast sausages, kuriose javų kiekis ne mažesnis kaip 6 %, ir burger meats, kurioje į mėsą įmaišytas daržovių ir (arba) javų kiekis ne mažesnis kaip 4 % (šiuose produktuose mėsa sumalama taip, kad raumenys ir riebaliniai audiniai visiškai susimaišytų, skaidulos tolygiai pasiskirstytų su riebalais ir susidarytų skaidulų ir riebalų emulsija, taip suteikiant produktams jiems būdingą išvaizdą), merguez tipo produktai, salsicha fresca, mici, butifarra fresca, longaniza fresca, chorizo fresco, cevapcici ir pljeskavice“ ii) įterpiama ši išnaša: „(66): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 1,5 mg/kg. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“ c) 09.2 kategorijoje „Perdirbtos žuvys ir žuvininkystės produktai, įskaitant moliuskus ir vėžiagyvius“ i) III grupei skirtas įrašas pakeičiamas taip: „III grupė Dažikliai, kurių didžiausias leidžiamas kiekis gali būti bendras 500 (84) tik surimis ir panašūs produktai ir lašišos pakaitalai“ ii) maisto priedui E 120 skirtas pirmas įrašas pakeičiamas taip: „E 120 Košenilis, karmino rūgštis, karminas 100 (35) (85) tik žuvies paštetas ir vėžiagyvių paštetas“ iii) įterpiamos šios išnašos: „(84): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 4 mg/kg. Nukrypstant nuo šios taisyklės, tik lašišos pakaitalams taikomas 5,5 mg/kg didžiausias leidžiamas kiekis. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d. (85): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 2 mg/kg tik žuvies paštete. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“ d) 09.3 kategorijoje „Žuvų ikrai“: i) III grupei skirtas įrašas pakeičiamas taip: „III grupė Dažikliai, kurių didžiausias leidžiamas kiekis gali būti bendras 300 (86) išskyrus eršketų ikrus (ikrai)“ ii) įterpiama ši išnaša: „(86): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 3 mg/kg. Nukrypstant nuo šios taisyklės, tik pasterizuotiems produktams taikomas 50 mg/kg didžiausias leidžiamas kiekis. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“ e) 14.2.6 kategorijoje „Spiritiniai gėrimai“, kaip apibrėžta Reglamente (EB) Nr. 110/2008: i) III grupei skirtas įrašas pakeičiamas taip: „III grupė Dažikliai, kurių didžiausias leidžiamas kiekis gali būti bendras 200 (87) išskyrus spiritinius gėrimus, kaip apibrėžta Reglamento (EB) Nr. 110/2008 5 straipsnio 1 dalyje, ir II priedo 1–14 punktuose išvardytus prekinius pavadinimus ir spiritą (prieš kurį nurodytas vaisiaus pavadinimas), išgautą maceravimo ir distiliavimo būdu, Geist (nurodant vaisiaus pavadinimą ir naudotą žaliavą), London Gin, Sambuca, Maraschino, Marrasquino arba Maraskino ir Mistrà.“ ii) įterpiama ši išnaša: „(87): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 1,5 mg/kg. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“ f) 14.2.7.1 kategorijoje „Aromatizuotas vynas“: i) maisto priedui E 120 skirtas įrašas pakeičiamas taip: „E 120 Košenilis, karmino rūgštis, karminas 100 (26) (27) (87) tik americano, bitter vino“ ii) įterpiama ši išnaša: „(87): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 1,5 mg/kg. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“ g) 14.2.7.2 kategorijoje „Aromatizuoti vyno gėrimai“: i) maisto priedui E 120 skirtas įrašas pakeičiamas taip: „E 120 Košenilis, karmino rūgštis, karminas 100 (28) (87) tik bitter soda“ ii) įterpiama ši išnaša: „(87): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 1,5 mg/kg. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“ h) 14.2.7.3 kategorijoje „Aromatizuoti vyno kokteiliai“: i) III grupei skirtas įrašas pakeičiamas taip: „III grupė Dažikliai, kurių didžiausias leidžiamas kiekis gali būti bendras 200 (87)“ ii) įterpiama ši išnaša: „(87): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 1,5 mg/kg. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“ i) 14.2.8 kategorijoje „Kiti alkoholiniai gėrimai, įskaitant alkoholinių gėrimų ir nealkoholinių gėrimų mišinius ir spiritinius gėrimus, kurių alkoholio koncentracija mažesnė kaip 15 %“: i) III grupei skirtas įrašas pakeičiamas taip: „III grupė Dažikliai, kurių didžiausias leidžiamas kiekis gali būti bendras 200 (87) tik alkoholiniai gėrimai, kurių alkoholio koncentracija mažesnė kaip 15 % ir nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe ir aromatyzowane wino owocowe niskoalkoholowe“ ii) įterpiama ši išnaša: „(87): Didžiausias leidžiamas su E 120 (košenilio, karmino rūgšties, karmino) aliuminio dažalais gaunamas aliuminio kiekis – 1,5 mg/kg. Negalima naudoti jokių kitų aliuminio dažalų. Reglamento (EB) Nr. 1333/2008 22 straipsnio 1 dalies g punkto tikslais tas leidžiamas kiekis taikomas nuo 2013 m. vasario 1 d.“